3. การประกอบธุรกิจของแต่ละสายผลิต

3.1 ลักษณะการประกอบธุรกิจ

บริษัทประกอบธุรกิจเกี่ยวกับเทคโนโลยีสารสนเทศและเทคโนโลยีสื่อสาร ซึ่งประกอบด้วย
ระบบเครือข่ายสารสนเทศ (Networking System) ระบบคอมพิวเตอร์ (Computer System)
และ ระบบสื่อสารโทรคมนาคม (Communication System) โดยมีลักษณะธุรกิจครอบคลุมดังนี้

1.  ธุรกิจขายและบริการเครื่องและอุปกรณ์ระบบเครือข่ายสารสนเทศ (Networking System)
    ระบบคอมพิวเตอร์(Computer System) และระบบสื่อสารโทรคมนาคม (Communication
    System)

  บริษัทเป็นผู้จำหน่ายเครื่องและอุปกรณ์ระบบเครือข่ายสารสนเทศ (Networking System)
  ระบบคอมพิวเตอร์ (Computer System) และระบบสื่อสารโทรคมนาคม (Communication
  System) รวมถึงการขายซอฟต์แวร์ และพัฒนาระบบโปรแกรมคอมพิวเตอร์ (Application
  Software) โดยการขายอาจจะขายเฉพาะเครื่องหรืออุปกรณ์บางส่วน
  หรือขายทั้งระบบแบบเบ็ดเสร็จ (Total Solution) ซึ่งรวมถึง การให้คำปรึกษา ออกแบบ
  ติดตั้ง และฝึกอบรมการใช้งาน
  โดยบริษัทจะศึกษาความต้องการของลูกค้าและจัดทำการตลาดเพื่อให้สินค้าและบริการเป็นที่รู้จักแก่ลูกค้า
  รวมทั้งการจัดสัมมนาเพื่อให้ข้อมูลสินค้าและบริการแก่ลูกค้า การเสนอบริการการวางระบบ
  ที่เหมาะสมให้แก่ลูกค้าแต่ละราย ตลอดจนการให้บริการด้านการให้คำปรึกษา แนะนำ ออกแบบ
  วางระบบ ติดตั้ง ทดสอบ และฝึกอบรม
  ซึ่งการให้บริการดังกล่าวสามารถให้บริการได้กับทุกประเภทธุรกิจและทุกขนาด
  ตั้งแต่ธุรกิจขนาดเล็กจนถึงธุรกิจขนาดใหญ่ระดับประเทศ

  การออกแบบและรับเหมาวางระบบมีลักษณะเป็นโครงการมีมูลค่าตั้งแต่หลักแสนถึงหลายร้อยล้านบาท
  มีระยะเวลาการดำเนินโครงการโดยเฉลี่ยตั้งแต่ 3 เดือนถึง 12 เดือน
  และภายหลังการดำเนินการโครงการให้ลูกค้าแล้วเสร็จ
  บริษัทจะให้บริการหลังการขายต่อไปอีกระยะเวลาหนึ่ง
  โดยบริษัทจะจัดเตรียมผู้เชี่ยวชาญคอยให้บริการตอบคำถามและแก้ปัญหาที่เกิดขึ้นขณะใช้งานจริง
  ซึ่งภายหลังระยะเวลาดังกล่าวแล้วลูกค้าอาจจะว่าจ้างบริษัทเป็นผู้ดูแลผลิตภัณฑ์ที่ได้ซื้อไป
  โดยการซื้อบริการการบำรุงรักษาต่อไป

ปัจจุบันบริษัทเป็นตัวแทนจำหน่ายผลิตภัณฑ์ เช่น

1.  อุปกรณ์โครงข่ายสารสนเทศ ได้แก่ บริษัท ซิสโก้ ซีสเต็มส์ จำกัด (Cisco Systems) บริษัท
    3 คอม (ประเทศไทย) จำกัด (3Com), บริษัท ไทโก้ อิเลคทรอนิคส์ (ประเทศไทย) จำกัด
    (Tyco Electronics (Thailand) Limited) และ AMP

2.  อุปกรณ์สำหรับระบบคอมพิวเตอร์ เช่น บริษัท ฮิวเลตต์ - แพคการ์ด จำกัด (Hewlett
    Packard), บริษัท ซันไมโคร ซิสเต็มส์ จำกัด(Sun Micro System), บริษัท ไอบีเอ็ม
    จำกัด (IBM) และ บริษัท เอเซอร์ คอมพิวเตอร์ จำกัด(ACER) เป็นต้น

3.  โปรแกรมระบบงานสำเร็จรูป ได้แก่ บริษัท ออราเคิล คอร์ปอเรชั่น จำกัด (Oracle),
    บริษัท ไมโครซอฟท์ จำกัด (Microsoft), บริษัท เอสเอพีประเทศไทย จำกัด (SAP)

4.  อุปกรณ์โครงข่ายโทรคมนาคมอื่นๆ

  ----------------------- --------------------------- -------------------
  ตัวอย่างโครงการในปี 2552                               

  บริษัท                    โครงการ                     มูลค่าโครงการ
                                                      (ล้านบาท)

  บมจ ทีโอที                RFTS                        166

                          MetroLan 3G PO              60

  บมจ. กสท โทรคมนาคม      Cisco 192                   150

                          New Core Router             89

                          Web Caching                 80

  อื่นๆ                     Broad band IP               740

                          970 IP Core                 656

                          IP Network Adjustment       105

                          SAP ECC6                    70
  ----------------------- --------------------------- -------------------

1.  ธุรกิจบริการซ่อมและบำรุงรักษา (Services Maintenance)

  เป็นการให้บริการซ่อมและบำรุงรักษาเครื่องและอุปกรณ์ระบบเครือข่ายสารสนเทศ(Networking
  System) ระบบคอมพิวเตอร์ (Computer System) ระบบสื่อสารโทรคมนาคม
  (Communication System)
  โดยส่วนหนึ่งเป็นลูกค้าเดิมที่ซื้อบริการต่อเนื่องภายหลังจากหมดระยะเวลารับประกันคุณภาพ
  (Warranty Period) และอีกส่วนหนึ่งเป็นลูกค้าใหม่ โดยปกติสัญญาบำรุงรักษาจะมีอายุประมาณ
  1-3 ปี

  บริษัทมีวิศวกรและผู้เชี่ยวชาญทั้งทางด้านฮาร์ดแวร์และซอฟต์แวร์ ที่ได้รับการอบรม
  และมีใบรับรองความสามารถในการให้บริการ (Certified) จากบริษัทเจ้าของผลิตภัณฑ์
  คอยให้บริการตอบคำถามและแก้ปัญหาที่เกิดขึ้นระหว่างการใช้งาน และ/หรือ
  ให้บริการตรวจสอบและบำรุงรักษาระบบตามเวลากำหนด
  รวมถึงการบริการซ่อมแซมและเปลี่ยนชิ้นส่วนฮาร์ดแวร์ที่ชำรุด
  ซึ่งบริการนี้ช่วยให้ลูกค้าที่ซื้อสินค้าจากบริษัทได้ใช้ประโยชน์จากสินค้าที่ซื้อไปอย่างมีประสิทธิภาพสูงสุด
  จากธุรกิจบริการซ่อมและบำรุงรักษาดังกล่าว
  ส่งผลให้บริษัทรักษาฐานลูกค้าและมีการซื้อสินค้าจากบริษัทอย่างต่อเนื่อง

2.  ธุรกิจให้เช่าเครื่องและอุปกรณ์ (Outsourcing Services)

  เป็นการให้เช่าเครื่องและอุปกรณ์ระบบสารสนเทศทั้งระบบ หรืออุปกรณ์บางส่วน ได้แก่
  ระบบเครือข่ายสารสนเทศ(Networking) ระบบคอมพิวเตอร์ (Computer System)
  ระบบสื่อสารโทรคมนาคม (Communication System) ซึ่งอาจรวมถึงการบริหารจัดการ
  และการควบคุมการทำงานของระบบเครื่องและอุปกรณ์ที่ให้เช่าให้แก่ลูกค้า
  บริการดังกล่าวเหมาะสมสำหรับองค์กรที่มีงบประมาณจำกัดด้านการพัฒนาระบบคอมพิวเตอร์สำหรับใช้ภายในองค์กร
  และองค์กรที่กลัวความเสี่ยงจากการล้าสมัยของอุปกรณ์และระบบคอมพิวเตอร์

  ในปี 2552 บริษัทมีรายได้จากสัญญาให้เช่าอุปกรณ์สื่อสารให้แก่ ทั้งหน่วยงานเอกชนและราชการ
  ซึ่งได้แก่ โครงการให้เช่าอุปกรณ์สื่อสารให้แก่ บมจ. ทีโอที เพื่อให้บมจ. ทีโอที
  นำไปใช้ในการให้บริการลูกค้าทั่วประเทศ โดยมีสัญญาเช่าเป็นระยะเวลาประมาณ 3 ปี จำนวน
  2 สัญญา รวมไปถึงการต่อสัญญาจากสัญญาให้เช่าเดิมที่ครบอายุสัญญาจำนวน 2 สัญญา

  นอกจากนี้ บริษัทยังให้เช่าอุปกรณ์สื่อสารแก่หน่วยราชการแห่งหนึ่ง มีอายุสัญญาเช่า 3 ปี
  และบริษัทมีรายได้จากการให้เช่าอุปกรณ์สื่อสารแก่โรงเรียน 2 แห่ง ซึ่งมีอายุสัญญาเช่าประมาณ
  4 ปี ทั้งนี้ บริษัทมีรายได้จากการให้เช่าอุปกรณ์ตามสัญญา รวมทั้งสิ้นประมาณ 27.78 ล้านบาท

2.  การตลาดและภาวะการแข่งขัน

    1.  การจำหน่ายและช่องทางการจำหน่าย

  โดยปกติ บริษัทเข้าร่วมดำเนินโครงการต่างๆ ทั้งด้านการออกแบบและรับเหมาวางระบบ
  ด้านบำรุงรักษา ด้านการพัฒนาโปรแกรมระบบงาน และการให้เช่าระบบ
  โดยการเข้าร่วมประมูลโครงการทั้งของภาครัฐบาลและภาคเอกชน
  ซึ่งมีระยะเวลาพิจารณาคัดเลือกผู้ดำเนินโครงการประมาณ 3-6 เดือน

  ในปี 2552 ลักษณะของการเข้าร่วมประมูลโครงการแบ่งออกเป็น 2 ลักษณะ ดังนี้

1.  จำหน่ายโดยตรง (Direct sales): เป็นการเข้าร่วมประมูลโครงการโดยตรงกับลูกค้า
    ซึ่งคิดเป็นสัดส่วนร้อยละ 35.1 รายได้จากการดำเนินงาน

2.  จำหน่ายโดยผ่านบริษัทพันธมิตรทางธุรกิจ :
    การจำหน่ายสินค้าและบริการโดยผ่านบริษัทพันธมิตรทางธุรกิจในลักษณะแบบ Subcontract
    โดยบริษัทพันธมิตรเป็นผู้ชนะการประมูลโครงการและมีการทำสัญญาดำเนินงานให้กับบริษัทอีกต่อหนึ่ง
    การจำหน่ายในลักษณะผ่านพันธมิตรคิดเป็นร้อยละ 64.9 ของรายได้จากการดำเนินงาน

  และ เพื่อการบริการของบริษัทสามารถสนองตอบต่อความต้องการของลูกค้าอย่างรวดเร็ว
  บริษัทจึงได้จัดศูนย์บริการเพื่อให้บริการด้านการบำรุงรักษาในเขตพื้นที่ต่างๆทั่วประเทศ
  ในปัจจุบันบริษัทได้จัดตั้งศูนย์บริการแล้วจำนวน 7 แห่ง ได้แก่ ชลบุรี สงขลา เชียงใหม่ ขอนแก่น
  พิษณุโลก สุราษฎร์ธานี และนครราชสีมา

1.  ภาพรวมของอุตสาหกรรมและแนวโน้ม

ในปี 2552 ที่ผ่านมานั้น
นับว่าสถานการณ์ในประเทศไทยประสบกับปัญหาความฝืดเคืองทางเศรษฐกิจต่อเนื่องจากปี 2551
ซึ่งส่งผลกระทบต่อการชะลอการใช้จ่ายในภาคธุรกิจและภาครัฐ แต่อย่างไรก็ตาม
รัฐบาลไทยได้เล็งเห็นถึงความสำคัญของเทคโนโลยีสารสนเทศและการสื่อสารของประเทศ
โดยได้มีมาตรการการกระตุ้นเศรษฐกิจในรูปแบบต่างๆรวมไปถึงโครงการไทยเข้มแข็งที่ภาครัฐได้นำมาใช้กระตุ้นเศรษฐกิจรวมเป็นเงินประมาณ
1.56 ล้านล้านบาท (รวมไปถึงภาคอุตสาหกรรมเทคโนโลยีสารสนเทศ และการสื่อสารด้วย)

ปรากฎการณ์ความฝืดเคืองทางเศรษฐกิจดังกล่าว ส่งผลกระทบต่อตลาด ICT ในภาพรวมเช่นกัน
จากรายงานสรุปผลการสำรวจ ตลาดเทคโนโลยีสารสนเทศและการสื่อสารของประเทศไทยประจำปี
2552 และประมาณการปี 2553 โดยสำนักงานส่งเสริมอุตสาหกรรมซอฟต์แวร์แห่งชาติ
(องค์การมหาชน) และศูนย์เทคโนโลยีอิเล็กทรอนิกส์และคอมพิวเตอร์แห่งชาติ จากการสำรวจในปี
2552 (ตารางที่ 1) พบว่าประเทศไทยมีการใช้จ่ายในสินค้าและบริการด้าน ICT โดยรวมประมาณ
555,501 ล้านบาท เพิ่มขึ้นจากปี 2551 เพียงร้อยละ 6.0 อย่างไรก็ตาม
พบว่าแนวโน้มการใช้จ่ายในกลุ่มต่างๆ ยังคงในรูปแบบเดิม กล่าวคือ
การใช้จ่ายส่วนใหญ่อยู่ในตลาดสื่อสาร ซึ่งคิดเป็นร้อยละ 65.1 หรือมีมูลค่าสูงถึงราว 3.6
แสนล้านบาท ขณะที่ลำดับรองลงมา ได้แก่ การใช้จ่ายในตลาดคอมพิวเตอร์ฮาร์ดแวร์
ตลาดคอมพิวเตอร์ซอฟต์แวร์ และตลาดบริการด้านคอมพิวเตอร์ ตามลำดับ โดยมีมูลค่าคิดเป็น
80,869 ล้านบาท, 64,365 ล้านบาท และ 48,732 ล้านบาท ตามลำดับ และคาดว่าในปี 2553
ตลาด ICT จะมีการเติบโตจากปี 2552 ด้วยอัตราที่เปลี่ยนแปลงไปในทิศทางที่ดีขึ้น
เนื่องจากวิกฤตเศรษฐกิจจากทั้งภายในและภายนอกประเทศมีแนวโน้มที่จะดีขึ้น
อีกทั้งหากมีการอนุญาตให้มีการให้บริการ 3G ในประเทศ
จะก่อให้เกิดการขยายตัวของการจัดซื้ออุปกรณ์และเกิดการบริการที่คาดว่าจะมากขึ้นตามไปด้วย

ตารางที่ 1: มูลค่าตลาด ICT ของประเทศไทยในปี 2551-2552 และประมาณการปี 2553

  --------------------- ---------- --------- --------- ----------- ------- ------- ---------- -------
                        มูลค่า                           สัดส่วนตลาด                   การเติบโต   
                        (ล้านบาท)                       ICT (%)                     (%)        

                        2551       2552      2553f     2551        2552    2553f   51/52      52/53

  1. Computer Hardware  75,720     80,869    88,040    14.5        14.6    14.8    NA         8.9

  2. Computer Software  62,937     64,365    67,884    12.0        11.6    11.4    2.3        5.5

  3. Computer Services  24,981     48,372    57,392    4.8         8.7     9.6     NA         18.6

  4. Communications     360,216    361,895   382,288   68.7        65.1    64.2    0.5        5.6

  รวม ICT               523,854    555,501   595,604   100.0       100.0   100.0   6.0        7.2
  --------------------- ---------- --------- --------- ----------- ------- ------- ---------- -------

ที่มา: รายงานสรุปผลการสำรวจตลาดเทคโนโลยีสารสนเทศและการสื่อสาร
ของประเทศไทยประจำปี 2552 และประมาณการปี 2553 โดย SIPA และ NECTEC

เมื่อพิจารณาเฉพาะตลาด IT (Information Technology: IT) (ตารางที่ 2)
ซึ่งประกอบด้วยตลาดคอมพิวเตอร์ฮาร์ดแวร์ ตลาดคอมพิวเตอร์ซอฟต์แวร์
ตลาดบริการด้านคอมพิวเตอร์ และตลาดอุปกรณ์สื่อสารข้อมูล (Data Communications
Equipments) พบว่าตลาด IT ในปี 2552 โดยรวมมีมูลค่า 257,146 ล้านบาท และคาดว่าในปี
2553 ตลาด IT จะเติบโตอยู่ที่ร้อยละ 10.5 โดยมีมูลค่าเป็น 284,049 ล้านบาท

ตารางที่ 2: มูลค่าตลาด IT ^(*) ของประเทศไทยในปี 2551-2552 และประมาณการปี 2553

+--------------------+------+------+------+----+----+----+----+----+
|                    | มูลค่า |      |      | กา |    | ส  |    |    |
|                    | (ล้าน |      |      | รเ |    | ัดส |    |    |
|                    | บาท) |      |      | ติบ |    | ่วน |    |    |
|                    |      |      |      | โต |    | ตล |    |    |
|                    |      |      |      | (  |    | าด |    |    |
|                    |      |      |      | %) |    | I  |    |    |
|                    |      |      |      |    |    | CT |    |    |
|                    |      |      |      |    |    | (  |    |    |
|                    |      |      |      |    |    | %) |    |    |
+--------------------+------+------+------+----+----+----+----+----+
|                    | 2551 | 2552 | 2    | 5  | 5  | 25 | 25 | 5  |
|                    |      |      | 553f | 1/ | 2/ | 51 | 52 | 2/ |
|                    |      |      |      | 52 | 53 |    |    | 53 |
+--------------------+------+------+------+----+----+----+----+----+
| 1. Computer        | 75   | 80   | 88   | NA | 8  | 33 | 31 | 31 |
| Hardware           | ,720 | ,869 | ,040 |    | .9 | .9 | .5 | .0 |
+--------------------+------+------+------+----+----+----+----+----+
| 2. Computer        | 62   | 64   | 67   | 2  | 5  | 28 | 25 | 23 |
| Software           | ,937 | ,365 | ,884 | .3 | .5 | .2 | .0 | .9 |
+--------------------+------+------+------+----+----+----+----+----+
| 3. Computer        | 24   | 48   | 57   | NA | 18 | 11 | 18 | 20 |
| Services           | ,981 | ,372 | ,392 |    | .6 | .2 | .8 | .2 |
+--------------------+------+------+------+----+----+----+----+----+
| 4. Data            | 59   | 63   | 70   | 6  | 11 | 26 | 24 | 24 |
| Communications     | ,468 | ,540 | ,733 | .8 | .3 | .7 | .7 | .9 |
|                    |      |      |      |    |    |    |    |    |
| Equipments         |      |      |      |    |    |    |    |    |
| (wired + wireless) |      |      |      |    |    |    |    |    |
+--------------------+------+------+------+----+----+----+----+----+
| รวม IT             | 223  | 257  | 284  | 1  | 10 | 1  | 1  | 1  |
|                    | ,106 | ,146 | ,049 | 5. | .5 | 00 | 00 | 00 |
|                    |      |      |      | 26 |    | .0 | .0 | .0 |
+--------------------+------+------+------+----+----+----+----+----+

ที่มา: รายงานสรุปผลการสำรวจตลาดเทคโนโลยีสารสนเทศและการสื่อสาร
ของประเทศไทยประจำปี 2552 และประมาณการปี 2553 โดย SIPA และ NECTEC

หมายเหตุ: * ตลาด IT = ตลาดคอมพิวเตอร์ฮาร์ดแวร์ + ตลาดคอมพิวเตอร์ซอฟต์แวร์ +
ตลาดบริการด้านคอมพิวเตอร์ + ตลาดอุปกรณ์สื่อสารข้อมูล

และเมื่อพิจารณาการใช้จ่ายตามภาคผู้ใช้หลักของตลาด IT (ตารางที่ 3) พบว่าในปี 2552
ภาครัฐและภาคเอกชนเป็นกลุ่มหลักที่ใช้จ่ายใน IT คิดเป็นร้อยละ 75.9 หรือ 195,293 ล้านบาท
ในขณะที่ภาคครัวเรือนมีการใช้จ่ายอยู่ที่ร้อยละ 24.1 หรือ 61,853 ล้านบาท
สาเหตุที่ภาคครัวเรือนมีการใช้จ่ายในส่วนของตลาดบริการด้านคอมพิวเตอร์และตลาดอุปกรณ์สื่อสารข้อมูลน้อยมาก
เพราะสินค้าและบริการส่วนใหญ่ของตลาดดังกล่าวเป็นสินค้าหรือบริการเพื่อใช้ในองค์กรขนาดใหญ่
ซึ่งสอดคล้องกับการดำเนินการของบริษัทในปัจจุบันที่มีลูกค้าหลักอยู่ที่ภาครัฐ

ตารางที่ 3: มูลค่าการใช้จ่าย IT ปี 2552 จำแนกตามภาคผู้ใช้หลัก

  ---------------- ------------ ----------- ----------- --------- ------------ ----------- ----------- -------
  ตลาด             มูลค่า                                           สัดส่วน (%)                            
                   (ล้านบาท)                                                                            

                   ภาคผู้ใช้หลัก                                      ภาคผู้ใช้หลัก                            

                   Government   Corporate   SOHO and    Total     Government   Corporate   SOHO and    Total
                   and State                Household             and State                Household   
                   Enterprise                                     Enterprise                           

  1. Computer      11,039       22,012      47,818      80,869    13.7         27.2        59.1        100.0
  Hardware                                                                                             

  2. Computer      27,995       29,020      7,350       64,365    43.5         45.1        11.4        100.0
  Software                                                                                             

  3. Computer      18,431       28,755      1,186       48,372    38.1         59.4        2.5         100.0
  Services                                                                                             

  4. Data          58,041                   5,499       63,540    91.3                     8.7         100.0
  Communications                                                                                       
  Equipment                                                                                            

  รวม IT           195,293                  61,853      257,146   75.9                     24.1        100.0
  ---------------- ------------ ----------- ----------- --------- ------------ ----------- ----------- -------

ที่มา: รายงานสรุปผลการสำรวจตลาดเทคโนโลยีสารสนเทศและการสื่อสาร
ของประเทศไทยประจำปี 2552 และประมาณการปี 2553 โดย SIPA และ NECTEC

จากการพัฒนาอย่างรวดเร็วของเทคโนโลยีที่เกิดขึ้นในปัจจุบัน ทำให้ทั้งภาครัฐฯ
และเอกชนต้องลงทุนทางด้านเทคโนโลยีสารสนเทศอย่างต่อเนื่อง ทำให้ตลาด ICT
มีแนวโน้มที่จะขยายตัวอย่างต่อเนื่อง แม้ว่าจะมีผลกระทบจากภาวะเศรษฐกิจโลกตกต่ำ
และปัญหาทางการเมืองภายในประเทศมากระทบก็ตาม
โดยจะสามารถพิจารณาได้จากมูลค่าตลาดการบริการด้านคอมพิวเตอร์ของประเทศไทย
ซึ่งมีแนวโน้มว่าในปี 2553 จะเติบโตจากปี 2552 ถึงร้อยละ 18.6 โดยเฉลี่ย
โดยในตลาดบริการด้าน System Integration (SI) นั้นจะมีอัตราการเติบโตอยู่ที่ร้อยละ 17.1
ซึ่งการเติบโตในตลาดบริการนี้ จะส่งผลดีต่อแผนธุรกิจของบริษัท

ตารางที่ 4: มูลค่าตลาดบริการด้านคอมพิวเตอร์จำแนกตามประเภทบริการปี 2551-2552
และประมาณการปี 2553

  ----------------------------- ---------- -------- -------- -------------- --------
                                มูลค่า                         อัตราการเติบโต   
                                (ล้านบาท)                     (%)            

                                2551       2552     2553f    51/52          52/53

  1. System Integration         12,901     13,520   15,830   NA             17.1

  2. Network Services                      17,724   21,486   NA             21.2

  3. Software Maintenance       865        1,027    1,276    18.7           24.2
  Services                                                                  

  4. Hardware Maintenance       2,612      2,862    3,367    9.6            17.6
  Services                                                                  

  5. Data Center and Disaster   1,199      4,779    5,677    NA             18.8
  Recovery Services                                                         

  6. IT Related Training &      1,501      1,529    1,529    1.9            0.0
  Education                                                                 

  7. IT Consulting              1,823      2,170    2,548    19.0           17.4

  8. IT Outsourcing             4,080      4,761    5,679    16.7           19.3

  รวม                           24,981     48,372   57,392   NA             18.6
  ----------------------------- ---------- -------- -------- -------------- --------

ที่มา: รายงานสรุปผลการสำรวจตลาดเทคโนโลยีสารสนเทศและการสื่อสาร
ของประเทศไทยประจำปี 2552 และประมาณการปี 2553 โดย SIPA และ NECTEC

จากรายงานของ สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) (SIPA)
คาดการณ์ว่าแนวโน้มอุตสาหกรรมเทคโนโลยีสารสนเทศและการสื่อสาร (ICT)
จะมีการเติบโตอย่างต่อเนื่อง โดยจะมีอัตราการเติบโตเฉลี่ยปีละประมาณร้อยละ 7 - 8
แต่ในอุตสาหกรรมบางด้านก็มีการเติบโตแบบก้าวกระโดดทั้งนี้เพราะมีการเปลี่ยนแปลงเทคโนโลยีแบบสิ้นเชิงโดยเฉพาะเทคโนโลยีการสื่อสารข้อมูล
ทำให้ความต้องการทางด้านการตลาดมีการเปลี่ยนแปลงที่สวนทางกับสภาพเศรษฐกิจยกตัวอย่างที่เห็นได้ชัดเจน
คือ เมื่อราคาน้ำมันเชื้อเพลิงที่สูงขึ้นทำให้การเดินทางลดน้อยลง
แต่การติดต่อสื่อสารกลับสูงขึ้นเพื่อลดค่าใช้จ่ายในการเดินทาง การใช้การ Broadcast
ทางไกลผ่านระบบ Telepresence หรือ การรับ/ส่ง ข้อมูลแบบ Multimedia บนเครือข่าย
High speed Internet ทำให้เกิดนวัติกรรมใหม่ ในเรื่องของระบบการเรียน/การสอนทางไกล
การรักษาพยาบาลผ่านระบบการสื่อสารทางไกล การสันทนาการ (ดูหนัง
ฟังเพลงผ่านทางเทคโนโลยี VDO Broadcast เช่น IP TV หรือ VDO on demand เป็นต้น)
เหล่านี้เองเป็นตัวกระตุ้นให้เกิดการเติบโตของอุตสาหกรรมที่เกี่ยวข้องกับเทคโนโลยีสารสนเทศและการสื่อสาร
ซึ่งรวมไปถึงทางบริษัทให้มีการเติบโตอย่างต่อเนื่อง
อีกทั้งทางบริษัทยังมองเห็นถึงโอกาสจากการเข้ามาของเทคโนโลยี Green Energy
ที่จะสามารถช่วยลดมลภาวะต่างๆได้เป็นอย่างดี

สภาวะการแข่งขัน

เนื่องด้วยความไม่แน่นอนในตลาดเทคโนโลยีสารสนเทศและการสื่อสารที่ขึ้นอยู่กับแผนงานและยุทธศาสตร์จากภาครัฐ
รวมไปถึงพัฒนาการที่รวดเร็วของเทคโนโลยี
จึงเป็นการยากที่จะระบุส่วนแบ่งการตลาดที่แน่ชัดของแต่ละสายธุรกิจได้ แต่อย่างไรก็ตาม
จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาล
และภาคเอกชนให้ได้มาตรฐานและทัดเทียมระดับนานาชาติ
ทำให้ตัวเลขของงบประมาณการลงทุนเพื่อพัฒนาระบบมีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
เหตุดังกล่าวทำให้ผู้ประกอบการหลายรายให้ความสนใจในธุรกิจนี้
จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว
ซึ่งสามารถแบ่งออกเป็น 4 กลุ่ม โดยจำแนกตามประเภทระบบ ดังนี้

  กลุ่มระบบคอมพิวเตอร์

-   บริษัท เอ็ม เอฟ อี ซี จำกัด (มหาชน)

-   บริษัท เอสวีโอเอ จำกัด (มหาชน)

-   กลุ่มบริษัทซีดีจี

  กลุ่มระบบโครงข่ายสารสนเทศ

-   บริษัท ดาต้าคราฟท์ จำกัด

-   บริษัท ไอบีเอ็ม จำกัด

-   บริษัท เน็ทวัน เน็ทเวิร์ค โซลูชั่น จำกัด

-   บริษัท เอ็ม เอฟ อี ซี จำกัด (มหาชน)

-   บริษัท เดอะ คอมมูนิเคชั่น โซลูชั่น จำกัด

-   บริษัท ไอบีเอ็ม (ประเทศไทย) จำกัด

-   บริษัท เอ็นซีอาร์ ประเทศไทย จำกัด

-   บริษัท ล็อกซบิท จำกัด (มหาชน)

-   บริษัท ดาต้าโปร คอมพิวเตอร์ ซิสเต็มส์ จำกัด

กลุ่มระบบโครงข่ายสื่อสาร

-   บริษัท จัสมิน อินเตอร์เนชั่นแนล จำกัด (มหาชน)

-   บริษัท สามารถคอร์ปอเรชั่น จำกัด (มหาชน)

  กลุ่มระบบ Software Application

-   บริษัท เอ็ม เอฟ อี ซี จำกัด (มหาชน)

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

สำหรับการดำเนินธุรกิจของบริษัทนั้น จัดอยู่ในทั้ง 4 กลุ่ม แต่บริษัทถือเป็นหนึ่งในผู้นำใน 2
กลุ่มหลักๆ ด้วยกันคือ (1) กลุ่มระบบโครงข่ายสารสนเทศ และ (2) กลุ่มระบบโครงข่ายสื่อสาร
ทั้งนี้เพราะรายได้ส่วนใหญ่ของบริษัทได้มาจากการขายผลิตภัณฑ์ที่เกี่ยวข้องกับระบบโครงข่ายสารสนเทศ
และระบบโครงข่ายสื่อสารโทรคมนาคม ประกอบกับบริษัทเป็นบริษัทคู่ค้าสำคัญในระดับ Gold
Partner กับบริษัท Cisco System Inc.
ซึ่งบริษัทดังกล่าวเป็นผู้ผลิตผลิตภัณฑ์ระบบโครงข่ายสารสนเทศอันดับหนึ่งของโลก ทั้งนี้
บริษัทเหล่านี้สามารถกล่าวได้ว่า เป็นทั้งพันธมิตรและคู่แข่งของบริษัท ขึ้นอยู่กับลักษณะของโครงการ

กลยุทธ์ที่ใช้ในการแข่งขัน

  ลักษณะของการเข้าร่วมดำเนินโครงการต้องผ่านขั้นตอนการประมูลโครงการ
  ไม่ว่าโครงการจะเป็นของทั้งภาครัฐบาลและภาคเอกชน
  ซึ่งส่วนใหญ่จะพิจารณาคัดเลือกจากรายละเอียดของโครงการ ราคา เงินทุน
  ความพร้อมของทีมงาน และผลงานในอดีต นอกจากนั้น เพื่อเพิ่มความสามารถในการแข่งขัน
  บริษัทได้วางกลยุทธ์ทางการตลาดไว้ ดังนี้

1.  สร้างความเชื่อมั่นและเชื่อถือในคุณภาพของผลงานอย่างสม่ำเสมอ
    ตั้งแต่การให้คำแนะนำการวางระบบ
    การคัดเลือกสินค้าที่มีคุณภาพและเหมาะสมกับความต้องการของลูกค้า

2.  ประสิทธิภาพของบริการหลังการขาย หากลูกค้าต้องการ
    บริษัทสามารถจัดพนักงานคอยให้คำปรึกษาและแนะนำแก่ลูกค้าที่มีปัญหาตลอด 24 ชั่วโมง
    รวมทั้งลูกค้าสามารถใช้บริการจาก Website ของบริษัท เพื่อแจ้งข้อบกพร่องของข้อมูล
    และตรวจสอบความคืบหน้าในการแก้ไขระบบงาน
    นอกจากนี้เพื่อเพิ่มความรวดเร็วของการให้บริการ
    บริษัทวางแผนจัดตั้งศูนย์บริการตามภูมิภาคต่างๆ ซึ่งปัจจุบันได้เปิดดำเนินการเรียบร้อยแล้ว 7
    แห่ง ใน 7 จังหวัด

3.  รักษาฐานลูกค้ากลุ่มเดิม โดยเฉพาะกลุ่มลูกค้ารายใหญ่ในอุตสาหกรรมสื่อสารโทรคมนาคม
    โดยสร้างความสัมพันธ์ที่ดีกับกลุ่มลูกค้าดังกล่าว
    พร้อมทั้งขยายขอบเขตของการให้บริการให้เพิ่มขึ้นโดยเฉพาะด้านบำรุงรักษาระบบ
    หรือบริการอื่นๆ ที่เพิ่มมูลค่าให้แก่กิจการ นอกจากนี้
    บริษัทมีนโยบายในการขยายกลุ่มลูกค้าไปยังภาคธุรกิจที่มีอัตราการเติบโตด้านการพัฒนาระบบสารสนเทศและการสื่อสาร
    เช่น ภาคการเงิน และภาคการผลิต เป็นต้น

4.  เนื่องจากลักษณะของการดำเนินธุรกิจต้องอาศัยความรู้ความสามารถของบุคลากรเป็นสำคัญ
    บริษัทจึงมีนโยบายส่งเสริมให้บุคลากรภายในองค์กรพัฒนาความรู้ความสามารถและความเชี่ยวชาญอย่างสม่ำเสมอ

5.  สร้างความคล่องตัวในการบริหารงาน
    ทำให้สามารถแก้ไขปัญหาหรือตัดสินใจได้รวดเร็วเมื่อสถานการณ์เปลี่ยนแปลง

  6. การสร้างความสัมพันธ์ที่ดีระหว่างบริษัทกับผู้ที่เกี่ยวข้อง เช่น ลูกค้า บริษัทคู่ค้า เป็นต้น

2.  การจัดหาผลิตภัณฑ์หรือบริการ

    1.  ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (PC/Laptop),
    เครื่องพิมพ์ (Printer) และอุปกรณ์ต่อพ่วง (Server/Storage)

2.  อุปกรณ์สำหรับระบบโครงข่าย เช่น High Speed, Internet Switch, Router

  และ Network Controller

3.  โปรแกรมระบบงานสำเร็จรูป (Application Software) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

  ปัจจุบัน บริษัทได้เป็นตัวแทนจำหน่ายสินค้าให้กับ บริษัท ซิสโก้ ซีสเต็มส์ จำกัด (Cisco
  Systems), บริษัท 3 คอม (ประเทศไทย)จำกัด (3COM), บริษัท ฮิวเลตต์ - แพคการ์ด
  จำกัด (Hewlett Packard), บริษัท ซัน ไมโครซิสเต็มส์ จำกัด(Sun Micro System),
  บริษัท ไอบีเอ็ม จำกัด (IBM), บริษัท เอเซอร์ คอมพิวเตอร์ จำกัด(ACER), บริษัท ออราเคิล
  คอร์ปอเรชั่น จำกัด (Oracle), บริษัท ไมโครซอฟท์ จำกัด (Microsoft), บริษัท เอสเอพี
  (ประเทศไทย) จำกัด (SAP) ซึ่งทำให้บริษัทได้รับส่วนลดทางการค้าจากการซื้อสินค้า
  และเพื่อความคล่องตัวในการดำเนินงานและโครงการ
  บริษัทจะทำข้อตกลงในการซื้อสินค้ากับพันธมิตรทางธุรกิจ (Strategic Partner) เท่านั้น เช่น
  Cisco Systems
  ซึ่งเป็นลักษณะโดยปกติของธุรกิจออกแบบและวางระบบเทคโนโลยีสารสนเทศและการสื่อสาร

1.  การจัดหาผลิตภัณฑ์และบริการ

  เนื่องจากกว่าร้อยละ 80 ของต้นทุนการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสมจะทำให้บริษัทมีความได้เปรียบในการเสนอราคาประมูลโครงการ
  ปัจจุบัน บริษัทมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี ได้แก่ Cisco Systems, Oracle เป็นต้น และในปี 2552
    บริษัทสั่งซื้อสินค้าผ่านบริษัทผู้ผลิตโดยตรงประมาณร้อยละ 44 ของมูลค่าการสั่งซื้อสินค้า
    โดยทางบริษัทต้องทำการต่อสัญญากับทางบริษัทผู้ผลิตรายใหญ่ทุก 1 ปี
    เนื่องจากเป็นนโยบายของทางผู้ผลิต แต่โอกาสที่อาจไม่ได้ต่อสัญญานั้นมีน้อยมาก
    เนื่องจากทางบริษัทผู้ผลิตจะไม่ทำการต่อสัญญากับบริษัทที่ไม่ทำตามข้อตกลงระหว่างกันเท่านั้น
    ซึ่งทางบริษัทได้ปฏิบัติตามข้อตกลงต่างๆ อย่างเคร่งครัด
    อีกทั้งความสัมพันธ์ทางการค้าของทั้งสองบริษัทก็มีความสัมพันธ์ที่ดี โดยทางบริษัท
    ได้มีสัมพันธ์ทางการค้ามามากกว่า 15 ปี
    และถือเป็นบริษัทคู่ค้าและพันธมิตรทางธุรกิจที่ดีเสมอมา

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทยโดยตรง
    หรือสั่งซื้อสินค้าจากตัวแทนจำหน่ายทั่วไป (โดยบริษัทไม่ได้ติดต่อบริษัทผู้ผลิตโดยตรง) โดยในปี
    2552 การสั่งซื้อสินค้าจากตัวแทนจำหน่ายทั่วไปคิดเป็นสัดส่วนร้อยละ 33
    ของมูลค่าการสั่งซื้อสินค้า เนื่องจากบริษัทมีจำนวนและมูลค่าโครงการเพิ่มสูงขึ้น
    และบางโครงการที่มีขนาดใหญ่และมีมูลค่าสูง
    บริษัทมีความจำเป็นในการว่าจ้างผู้ดำเนินงานรายย่อย (Sub-Contractor)
    มาร่วมดำเนินงาน

3.  บริษัทติดต่อสั่งซื้อสินค้าเพื่อการบริการ อันได้แก่ การสั่งซื้อเพื่อการติดตั้ง
    การสั่งซื้อเพื่อการฝึกอบรมและสัมมนา เป็นต้น ซึ่งคิดเป็นประมาณร้อยละ 23
    ของมูลค่าการสั่งซื้อสินค้า

  บริษัทไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและคุณสมบัติของสินค้าแตกต่างกันไป
  ดังนั้นบริษัทจะสั่งซื้อสินค้าต่อเมื่อได้รับการว่าจ้างดำเนินโครงการแล้ว
  ปัจจุบันบริษัทติดต่อผู้ผลิตและตัวแทนจำหน่ายประมาณ 317 ราย

  หากแบ่งตามการนำเข้าและการซื้อภายในประเทศ จะมีรายละเอียดดังนี้

1.  การนำเข้า

  บริษัทมีการสั่งซื้อสินค้าจากผู้ผลิตหรือผู้จัดจำหน่ายที่อยู่ต่างประเทศ ได้แก่ Cisco Systems และ
  Oracle ซึ่งมีโรงงานผลิตตั้งอยู่ ณ ประเทศสหรัฐอเมริกา
  โดยการสั่งซื้อสินค้าจากผู้ผลิตหรือผู้จัดจำหน่ายจะกระทำต่อเมื่อได้รับเอกสารคำสั่งซื้อจากลูกค้า
  ซึ่งช่วยลดต้นทุนในการเก็บรักษาสินค้าคงคลัง และเนื่องจากบริษัท Cisco Systems และ
  Oracle
  เป็นบริษัทพันธมิตรทางการค้ากับทางบริษัทเป็นระยะเวลานานทำให้สะดวกในการติดต่อสื่อสารและการจัดส่ง
  ซึ่งช่วยลดระยะเวลาในการดำเนินงานของบริษัทลงได้ โดยมีระยะเวลาส่งของเฉลี่ยประมาณ
  30-45 วันนับจากวันที่ทำการเปิดใบสั่งซื้อ ซึ่งในปี 2552
  บริษัทมีการนำเข้าสินค้าคิดเป็นสัดส่วนร้อยละ 43 ของมูลค่าการสั่งซื้อสินค้าของบริษัท

2.  การซื้อภายในประเทศ

  บริษัทมีการสั่งซื้อสินค้าจากทั้งผู้ผลิตหรือผู้จัดจำหน่ายต่างประเทศที่นำสินค้าเข้ามาจำหน่ายในประเทศไทย
  และผู้นำเข้าสินค้าอิสระอื่นๆ ภายในประเทศ ซึ่งในปี 2552
  บริษัทมีสินค้าสั่งซื้อภายในประเทศร้อยละ 57 ของมูลค่าการสั่งซื้อสินค้าของบริษัท
  ซึ่งบริษัทจะทำการสั่งซื้อสินค้าจากในประเทศในกรณีที่โครงการมีความเร่งด่วน
  อีกทั้งเพื่อเป็นการกระจายความเสี่ยงจากการพึ่งพาผู้จัดจำหน่ายหรือผู้ผลิตสินค้าน้อยราย

1.  ปัญหาเกี่ยวกับการดำเนินโครงการ

เนื่องจากในบางครั้งบริษัทประสบปัญหาเกี่ยวกับการไม่สามารถส่งมอบโครงการได้ตามระยะเวลาที่กำหนด
ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

2.  ผลกระทบต่อสิ่งแวดล้อม

- ไม่มี -

3.  งานที่ยังไม่ส่งมอบ

  ณ วันที่ 31 ธันวาคม 2552 บริษัทมีภาระผูกพันที่จะต้องขายหรือให้บริการแก่ลูกค้าตามสัญญา ดังนี้

  1. บริษัทฯ
  และบริษัทย่อยมีสัญญาซื้อขายและบริการกับลูกค้าซึ่งยังไม่ได้ส่งมอบหรือให้บริการจำนวนเงินประมาณ
  1,696 ล้านบาท (2551:923 ล้านบาท)

  2.
  บริษัทฯได้ทำสัญญาหลายสัญญาเพื่อให้เช่าอุปกรณ์อิเลคโทรนิคส์กับบริษัทซึ่งมีรัฐบาลเป็นผู้ถือหุ้นใหญ่แห่งหนึ่ง
  หน่วยงานราชการและโรงเรียนหลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
  20 ล้านบาท (2551:55 ล้านบาท)
  โดยบริษัทฯผูกพันที่จะต้องดำเนินการติดตั้งอุปกรณ์ให้เช่าให้แล้วเสร็จตามสัญญาและให้บริการบำรุงรักษาตามเงื่อนไขที่ระบุในสัญญา

  3. บริษัทฯได้ทำบันทึกข้อตกลงกับบริษัทแห่งหนึ่ง โดยบริษัทจะเป็นผู้ลงทุนจัดหา ติดตั้ง
  อุปกรณ์และซอฟต์แวร์ ระบบ Voice Mail System ให้แก่บริษัทดังกล่าว
  เพื่อให้บริการแก่ผู้ใช้บริการเป็นระยะเวลาตั้งแต่วันที่ 1 สิงหาคม 2549 ถึง 30 พฤศจิกายน
  2554 โดยทางบริษัทจะได้รับรายได้คิดเป็นร้อยละของรายได้ที่บริษัทดังกล่าวได้รับ
  โดยบริษัทฯผูกพันที่จะดำเนินการติดตั้งอุปกรณ์ให้แล้วเสร็จ ซ่อมแซม
  บำรุงรักษาให้อุปกรณ์ใช้งานได้ตามปกติ ชำระค่าบริการเชื่อมโยงสัญญาณรายเดือน
  และปฏิบัติตามข้อกำหนดและเงื่อนไขที่ระบุไว้ในสัญญารวมทั้งโอนกรรมสิทธิ์
  ในอุปกรณ์ทั้งหมดให้แก่บริษัทดังกล่าวเมื่อสิ้นสุดข้อตกลง